सड़क पर निर्माण सामग्री से ट्रैफिक हो रहा प्रभावित
सीएमओ बोले- अिभयान चलाकर करेंगे कार्रवाई
भास्कर संवाददाता | मेहगांव
नगर से निकला नेशनल हाईवे सुबह होते ही गलियों में तब्दील हो जाता है। दरअसल दुकानदार और व्यापारी निर्माण सामग्री लोहे के सरिये, सीमेंट, कृषि उपकरण आदि सड़क किनारे ही रख देते हैं। इसके अलावा वाहन भी हाइवे पर ही खड़े कर देते हैं। इससे आए दिन दुर्घटनाएं घटित होने की आशंका बनी रहती है, लेकिन स्थानीय प्रशासन इस ओर कोई ध्यान नहीं दे रहा है।
भिंड-ग्वालियर हाईवे क्रमांक 92, गांधी रोड पर
यातायात का दबाव काफी अधिक रहता है। इन जगहों पर कुछ दुकानदार और व्यापारी निर्माण सामग्री लोहे के सरिये, सीमेंट, कृषि उपकरण सहित अन्य सामग्री हाईवे की साइड में ही रख लेते हैं। इसके अलावा वाहन भी रोड पर ही खड़े कर दिए जाते हैं। इससे हाइवे सिंगल रोड में परिवर्तित हो जाता है। इसके चलते आए दिन दुर्घटनाएं घटित होती रहती हैं। खासबात यह है कि प्रशासन के अधिकारी सबकुछ जानकर भी अंजान बने हुए हैं। ऐसे मेंं इसका खामियाजा नागरिकों और वाहन चालकों को भुगतना पड़ता है।
मेहगांव बाजार में दुकान के आगे सड़क पर रखे सरिए।
वाहन चालक परेशान
हाईवे पर अस्थायी अतिक्रमण होने से नागरिकों और वाहन चालकों को कई समस्याओं का सामना करना पड़ता है। सबसे ज्यादा चिंतित अभिभावक अपने बच्चों की सुरक्षा को लेकर रहते हैं। दरअसल अधिकांश स्कूलों में आवागमन इसी हाइवे से होकर किया जाता है। इस संबंध में स्थानीय लोगों का कहना है कि अधिकांश व्यापारी सामग्री हाइवे के दोनों ओर रखने के साथ ही वाहनों को भी यहीं खड़ा कर देते हैं। ऐसे में हाईवे गलियारे में तब्दील हो जाता है।
अिभयान चलाकर करेंगे कार्रवाई
जिन दुकानदारों ने फुटपाथ पर बिल्डिंग मटेरियल या अन्य सामान रख लिया है। उनके खिलाफ नगर परिषद द्वारा अभियान चलाकर कार्रवाई की जाएगी। हनुमंत भदौरिया, सीएमओ, नगर परिषद मेहगांव
अनदेखी
hin_Deva hin_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva mag_Deva